సృంద

సృంద (మలయాళం: സൃന്ദ; జననం 1985 ఆగస్టు 20) భారతీయ నటి, మోడల్, డబ్బింగ్ ఆర్టిస్ట్. ఆమె ప్రధానంగా మలయాళ సినిమాల్లో పనిచేస్తుంది. ఆమె తొలి చిత్రం ఫోర్ ఫ్రెండ్స్ (2010). 22 ఫిమేల్ కొట్టాయం (2012), అన్నయుమ్ రసూలుమ్ (2013), 1983 (2014), ఫ్రీడమ్ ఫైట్ (2022), కురుతి (2021), భీష్మ పర్వం (2022), ఆడు (2017) చిత్రాలలో ఆమె తన పాత్రలకు బాగా పేరు తెచ్చుకుంది.

 ప్రారంభ జీవితం 
సృంద ఫోర్ట్ కొచ్చిలోని సెయింట్ మేరీస్ ఆంగ్లో ఇండియన్ గర్ల్స్ హై స్కూల్‌లో 10వ తరగతి వరకు చదివింది. ఆ తరువాత, హయ్యర్ సెకండరీ స్కూల్ సర్టిఫికేట్ చదువు కోసం పల్లురుత్తిలోని పాఠశాలకు వెళ్ళింది. ఇక డిగ్రీ ఆమె తేవరలోని సేక్రెడ్‌ హార్ట్‌ కాలేజీలో చదువుకుంది.

చిన్నప్పటి నుండి సినిమాలు, ఫోటోగ్రఫీపై మక్కువ ఉన్న ఆమె అసిస్టెంట్ డైరెక్టర్‌గా తన సినీ జీవితాన్ని ప్రారంభించింది. ఆమె కొంతకాలం టెలివిజన్ యాంకర్‌గా కూడా పనిచేసింది. ఆమె హెయిర్ ఆయిల్స్, జ్యువెలరీ బ్రాండ్‌ల వంటి ఉత్పత్తులకు మోడల్‌గా నిలిచింది. ఇది చివరికి ఆమెను చలన చిత్రాలకు దారితీసింది, అక్కడ దర్శకుడు దిలీష్ నాయర్ ఆమెను ఆషిక్ అబుకు పరిచయం చేశాడు.

 కెరీర్ 
ఆమె తొలి చిత్రం ఫోర్ ఫ్రెండ్స్ (2010) అయినప్పటికీ, ఆషిక్ అబు 22 ఫిమేల్ కొట్టాయం (2012) ఆమె సినీ రంగ ప్రవేశంగా పరిగణించబడుతుంది. ఆమె అందులో సహాయపాత్రలో నటించింది. ఆ తరువాత, ఆమె తట్టతిన్ మరయతు (2012), 101 వెడ్డింగ్స్ (2012), నార్త్ 24 కాతం (2013), ఆర్టిస్ట్ (2013), అన్నయుమ్ రసూలుం (2013) వంటి అనేక చిత్రాలలో సహాయ పాత్రలు పోషించింది. 2014లో, స్పోర్ట్స్ ఫిల్మ్ 1983 (2014) లో ఆమె చెప్పుకోదగ్గ ప్రధాన పాత్ర పోషించింది. ఆ సంవత్సరం తరువాత, ఆమె పొలిటికల్ సెటైర్ మసాలా రిపబ్లిక్ (2014) లో పోలీసు అధికారిగా నటించింది. అదే రోజు విడుదలైన తమర్ పదార్ (2014), హోమ్లీ మీల్స్ (2014) అనే రెండు చిత్రాలలో నటించింది.

 వ్యక్తిగత జీవితం 
సృందకు 19 సంవత్సరాల వయస్సులో అషబ్ తో వివాహం జరిగింది, ఒక కుమారుడు ఉన్నాడు. అయితే, వ్యక్తిగత కారణాలతో విడాకులు తీసుకున్న ఆమె 2018లో తిరిగి సిజు ఎస్. బావను వివాహం చేసుకుంది.

 మూలాలు 

వర్గం:మలయాళ సినిమా నటీమణులు
వర్గం:భారతీయ సినిమా నటీమణులు
వర్గం:1986 జననాలు
వర్గం:భారత మహిళా టెలివిజన్ వ్యాఖ్యాతలు
వర్గం:భారతీయ టెలివిజన్ వ్యాఖ్యాతలు
వర్గం:తమిళ సినిమా నటీమణులు
వర్గం:మలయాళ టెలివిజన్‌ నటీమణులు